C 63/13

Oznámenie vlády Poľskej republiky týkajúce sa smernice Európskeho parlamentu a Rady 94/22/ES o podmienkach udeľovania a používania povolení na vyhľadávanie, prieskum a ťažbu uhľovodíkov

(2021/C 63/08)

Oznámenie o podaní žiadosti o udelenie koncesie na vyhľadávanie, prieskum a ťažbu metánu obsiahnutého v ložiskách čierneho uhlia

ODDIEL I: PRÁVNY ZÁKLAD

1. Článok 49ec ods. 2 geologického a banského zákona z 9. júna 2011 [zbierka zákonov ( Dziennik Ustaw ) z roku 2020, č. 1064 v znení zmien].

2. Smernica 94/22/ES Európskeho parlamentu a Rady z 30. mája 1994 o podmienkach udeľovania a používania povolení na vyhľadávanie, prieskum a ťažbu uhľovodíkov ( Ú. v. EÚ L 164, 30.6.1994, s. 3 , mimoriadne vydanie v poľštine: kapitola 6, zväzok 2, s. 262)

ODDIEL II: VYHLASOVATEĽ

Názov: Ministerstvo pre klímu a životné prostredie

Poštová adresa: Wawelska 52/54, 00-922 Warszawa Poland

Tel. +48 223692449

Fax +48 223692460

Webové sídlo: www.gov.pl/web/klimat

ODDIEL III: PREDMET KONANIA

1. Informácie o predložení žiadostí o koncesiu

Orgánu udeľujúcemu koncesie bola predložená žiadosť o udelenie koncesie na vyhľadávanie, prieskum a ťažbu metánu obsiahnutého v ložisku čierneho v oblasti bane Jas-Mos.

2. Druh činností, na ktoré sa má udeliť koncesia

Vyhľadávanie, prieskum a ťažba metánu obsiahnutého v ložisku čierneho uhlia v oblasti bane Jas-Mos.

3. Územie, na ktorom sa majú činnosti vykonávať

Hranice oblasti sú vymedzené priamkami spájajúcimi body s týmito súradnicami súradnicovej sústavy PL-2000/6:

Č. X [PL-2000/6] Y [PL-2000/6] 1 5 536 021,32 6 541 599,24 2 5 536 558,88 6 541 614,10 3 5 537 123,00 6 541 257,54 4 5 536 937,85 6 540 832,48 5 5 536 889,97 6 540 853,30 6 5 536 857,82 6 540 842,38 7 5 536 672,54 6 540 402,22 8 5 536 654,73 6 540 390,81 9 5 536 617,85 6 540 406,48 10 5 536 596,72 6 540 359,50 11 5 536 710,14 6 540 308,77 12 5 536 700,32 6 540 285,37 13 5 536 821,30 6 540 233,02 14 5 536 855,67 6 540 314,32 15 5 536 777,70 6 540 345,10 16 5 536 765,18 6 540 384,35 17 5 536 786,60 6 540 435,22 18 5 536 828,43 6 540 399,77 19 5 536 855,98 6 540 463,42 20 5 536 845,34 6 540 468,68 21 5 536 823,44 6 540 418,19 22 5 536 791,03 6 540 445,77 23 5 536 800,48 6 540 468,19 24 5 536 832,42 6 540 454,64 25 5 536 836,93 6 540 464,72 26 5 536 804,67 6 540 478,17 27 5 536 846,33 6 540 577,14 28 5 536 954,39 6 540 628,96 29 5 536 919,15 6 540 547,91 30 5 536 967,59 6 540 530,57 31 5 536 931,84 6 540 448,93 32 5 536 869,18 6 540 311,27 33 5 536 884,46 6 540 271,83 34 5 536 926,15 6 540 253,69 35 5 537 012,01 6 540 216,13 36 5 537 105,17 6 540 174,35 37 5 537 297,63 6 540 604,98 38 5 537 902,09 6 540 838,70 39 5 539 062,86 6 540 393,09 40 5 538 810,40 6 540 164,50 41 5 536 854,62 6 538 222,58 42 5 536 182,45 6 537 555,02 43 5 534 963,32 6 537 566,01 44 5 533 784,92 6 539 829,49 45 5 536 110,36 6 541 152,15 46 5 537 119,78 6 541 208,12 47 5 537 038,81 6 540 808,24 48 5 537 020,55 6 540 796,52 49 5 536 953,20 6 540 825,81 50 5 536 974,37 6 540 674,89 51 5 536 965,83 6 540 655,25 52 5 536 857,33 6 540 603,27 53 5 536 868,72 6 540 630,32 54 5 536 900,91 6 540 705,80

Plocha zvislého priemetu oblasti predstavuje 11,152 km2.

Administratívne umiestnenie:

Vojvodstvo Śląskie;

Okresy: mesto so štatútom okresu Jastrzębie-Zdrój, Wodzisław;

Obce: Jastrzębie-Zdrój, Mszana.

4. Lehota na predloženie žiadostí o udelenie koncesie inými subjektmi, ktoré majú záujem o činnosť, na ktorú sa má udeliť koncesia, nie kratšia než 90 dní odo dňa uverejnenia tohto oznámenia v Úradnom vestníku Európskej únie

Žiadosti o udelenie koncesie sa musia ministerstvu pre klímu a životné prostredie predložiť najneskôr do 180 dní (vrátane) do 12.00 hod. SEČ/SELČ odo dňa nasledujúceho po dni uverejnenia tohto oznámenia v Úradnom vestníku Európskej únie.

5. Kritériá posudzovania žiadostí o udelenie koncesie s uvedením ich dôležitosti stanovené s náležitým zreteľom na článok 49k ods. 1, 1a a 3 geologického a banského zákona

Prijaté žiadosti sa budú posudzovať na základe týchto kritérií:

30 % – rozsah a harmonogram navrhovaných geologických prác vrátane geologických alebo ťažobných operácií, 20 % – rozsah a harmonogram povinného odberu vzoriek získaných počas geologických operácií, a to aj z vrtných jadier, 20 % – finančné možnosti, ktoré poskytujú primeranú záruku, že činnosti súvisiace s vyhľadávaním a prieskumom ložísk uhľovodíkov a ťažbou uhľovodíkov sa skutočne vykonajú, a najmä zdroje a spôsoby financovania plánovaných činností vrátane podielu vlastných zdrojov a financovania z vonkajších zdrojov, 20 % – navrhovaná technológia vykonávania geologických prác vrátane geologických alebo ťažobných operácií, 5 % – technická spôsobilosť na vyhľadávanie a prieskum ložísk uhľovodíkov a ťažbu uhľovodíkov z ložísk, a najmä primerané technické, organizačné, logistické a ľudské zdroje (z toho 2 % za rozsah spolupráce pri vývoji a zavádzaní inovačných riešení v oblasti vyhľadávania, prieskumu a ťažby uhľovodíkov s vedeckými subjektmi, ktoré pôsobia v geologickom výskume v Poľsku, a analytickými nástrojmi, technológiami a metódami na vyhľadávanie ložísk uhľovodíkov, v ktorých sa zohľadňuje špecifickosť poľských geologických podmienok a ktoré sa môžu v týchto podmienkach uplatňovať, ktoré sú uvedené na zozname vedeckých subjektov podľa článku 49ka ods. 1 geologického a banského zákona), 5 % – skúsenosti s vykonávaním činností spojených s vyhľadávaním a prieskumom ložísk uhľovodíkov a ťažbou uhľovodíkov z ložísk, ktoré zaručujú bezpečnú prevádzku, ochranu života a zdravia ľudí i zvierat a ochranu životného prostredia.

Ak pri hodnotení žiadostí na základe uvedených kritérií dosiahnu dve alebo viaceré ponuky rovnaký výsledok, dodatočným kritériom na konečný výber víťaznej ponuky bude výška poplatku za udelenie práv na využívanie ťažobných pozemkov počas fázy vyhľadávania a prieskumu.

ODDIEL IV: DODATOČNÉ INFORMÁCIE

IV.1. Žiadosti zasielajte na túto adresu:

Ministerstwo Klimatu i Środowiska (Ministerstvo pre klímu a životné prostredie) Departament Geologii i Koncesji Geologicznych (Odbor geológie a ťažobných koncesií) Wawelska 52/54 00-922 Warszawa/Warsaw POLSKA/POLAND

IV.2. Podrobnejšie informácie možno získať:

— z webového sídla ministerstva pre klímu a životné prostredie https://www.gov.pl/web/klimat

— Departament Geologii i Koncesji Geologicznych (Odbor geológie a ťažobných koncesií)

Ministerstwo Klimatu i Środowiska (Ministerstvo pre klímu a životné prostredie) Wawelska 52/54 00-922 Warszawa/Warsaw POLSKA/POLAND

Tel. +48 225792449

Fax +48 225792460

E-mail: sekretariat.dgk@klimat.gov.pl

IV.3. Kvalifikačné rozhodnutie

Žiadosti o koncesie môžu predkladať subjekty, ktorým bolo vydané rozhodnutie o získaní pozitívneho výsledku kvalifikačného konania, ako sa ustanovuje v článku 49a ods. 17 geologického a banského zákona.

IV.4. Minimálny poplatok za udelenie práv na využívanie ťažobných pozemkov

Minimálna výška poplatku za udelenie práv na využívanie ťažobných pozemkov v oblasti bane Jas-Mos počas päťročného základného obdobia fázy vyhľadávania a prieskumu je 6 000 PLN (slovom: šesťtisíc zlotých) ročne. Ročný poplatok za udelenie práv na využívanie ťažobných pozemkov na účely vyhľadávania a prieskumu nerastných surovín je indexovaný podľa priemerných ročných referenčných hodnôt spotrebiteľských cien tovaru a služieb stanovených pre obdobie od podpísania zmluvy do roku pred termínom splatnosti poplatku, ktoré oznámil predseda hlavného štatistického úradu v Úradnom vestníku Poľskej republiky („Monitor Polski“).

IV.5. Udelenie koncesií a udelenie práv na využívanie ťažobných pozemkov

Orgán udeľujúci koncesie po získaní stanoviska alebo dohôd požadovaných v súlade s geologickým a banským zákonom udelí koncesie na vyhľadávanie a prieskum ložísk uhľovodíkov a ťažbu uhľovodíkov:

1. subjektu, ktorého žiadosť o udelenie koncesie získala najvyššie hodnotenie, alebo

2. ak najvyššie hodnotenie získala žiadosť, ktorú predložili spoločne viaceré subjekty, koncesia sa po predložení dohody o spolupráci orgánu udeľujúcemu koncesie udelí stranám tejto dohody

– a zároveň sa koncesie neudelia ostatným subjektom (článok 49ee ods. 1 geologického a banského zákona).

Orgán udeľujúci koncesie uzavrie zmluvu o využívaní ťažobných pozemkov so subjektom, ktorého žiadosť o koncesiu získala najvyššie hodnotenie, a v prípade, že najvyššie hodnotenie získala žiadosť predložená spoločne viacerými subjektmi, so všetkými subjektmi, ktoré predložili spoločnú žiadosť (článok 49ee ods. 2 geologického a banského zákona). Na to, aby mohol prevádzkovateľ vykonávať v Poľsku činnosti týkajúce sa vyhľadávania a prieskumu ložísk uhľovodíkov a ťažby uhľovodíkov, musí mu byť udelené právo na využívanie ťažobných pozemkov a koncesia.

IV.6. Požiadavky, ktoré musí spĺňať žiadosť o udelenie koncesie, a dokumenty požadované od žiadateľov

Prvky, ktoré majú byť súčasťou žiadosti o koncesiu, sa opisujú v článku 49eb geologického a banského zákona.

Ako účel geologických prác vrátane geologických operácií by sa mal uviesť geologický vek formácií, v ktorých sa budú vykonávať geologické práce (geologický účel).

IV.7. Minimálna kategória prieskumu ložísk

Kategória C je minimálnou kategóriou prieskumu metánu obsiahnutého v ložisku čierneho uhlia v oblasti bane Jas-Mos.